
DISSERTATIO  MEDICA 


INAUGURALIS 

DE 

FEB  Ii  E  FLAVA. 


AUCTORE  GCLIEEMO  MACICAV. 


PROCEMIUM. 

Secundum  leges  hujus  academiae,  quicumque 
honores  medicinae  summos  ambit  eum  prius  dis¬ 
sertationem  inauguralem  perscribere  oportet. 

De  febre  illa  quae  inter  nostros  milites  nau¬ 
tasque  in  bello  proxime  praeterito  adeo  lethalis 
erat  in  India  Occidentali  aliquid  proponere 
statui. 

Sive  hanc  Febrem  Flavam  appellemus,  sive 
quodvis  nomen  aliud  imponamus  nihil  interest. 
De  qua  acturus  sum  febris  ista  est,  quae  caedem 
et  stragem  nusquam  ante  audito  modo  intulit ; 
et  quae  inter  breve  quidem  tempus  mensium 
paucorum  a  Imo  scilicet  die  mensis  Februarii 

ad  primum  Septembris  anni  1796ti  e  militibus 
exercitus  Caroli  Grey,  Baronetti,  6012  ;  at¬ 
que  a  die  primo  Martii  1796ti  ad  diem  primum 
Aprilis  anni  1799ni  e  militibus  exercitus  aB,AL- 
pho  Abercromby,  Baronetto,  ducti  14,000 
peremit. 

Quum  in  memoriam  revocemus  quam  pluri¬ 
mi  nautae  et  navium  regiarum  et  privatarum 
hac  febre  demortui  sint,  totus  numerus  eorum, 
qui  ita  patriae  suae  amissi  fiebant,  vix  credibi¬ 
lis  videretur.  Legio  57ma  per  se  intra  paucas 
hebdomadas  a  quingentis  ad  sexcentos  amisit. 
Iis  morbus  fere  intra  dies  tres  lethalis  evadebat. 
Quum  tot  quotidie  hac  febre  gravissima  more¬ 
rentur,  inter  medicos  de  ratione  medendi  idonea 
parum  constabat.  Quidam  enim  ad  sanguinis  de¬ 
tractionem  purgantia  et  regimen  antiphlogisti- 
cum  confugerunt ;  alii  emetica,  cinchonam,  vi¬ 
num  aliaque  cardiaca  praecepere ;  alii  porro 
morbum  ab  initio  hydrargyro  necnon  hydrargy- 
ro  inuncto,  lavatione  frigida  in  stadio  posteri¬ 
ore  et  epispasticis  curarunt.  Mihi  forte  accidit 
ut  in  India  Occidentali  in  statione  Jamaicensi 
essem  anno  1801mo  ubi  exercitus  Gallicus  duc¬ 
tu  imperatorum  Le  Clerc  et  Rochambeau, 
ad  insulam  Sancti  Domingo  a  Buonaparte 

tunc  temporis  Consule  Primo  Galliae  emissus 
est.  Le  Clerc  cito  mortuus  est ;  deinde  Po- 
chambeau  imperium  suscepit,  et  summis  viri¬ 
bus  nisus  est,  ut  mortalitati  inter  copias  tum 
maximae  obsisteret,  postquam  amplius  quam  tri¬ 
ginta  millia  eorum  militum  amiserat,  qui  adeo 
saepe  sub  auspiciis  imperatoris  Moreau  stipen¬ 
dia  fecerant. 

Bello  ad  initium  anni  1803tii  exorto  nume¬ 
rus  quam  minimus  ex  toto  exercitu  sese  nobis 
dedidere,  ut  necem  effugerent  quae,  si  ab  Indis 
nigris  caperentur,  manebat.  Inter  eos  emetica, 
ptisanae,  sanguinis  detractiones  e  pedibus  par¬ 
vae,  enemata  laxantia  lenia,  balneum  calidum  et 
mistura  salina  Piverii  et  succus  limonum  di¬ 
lutus  cum  saccharo  curandi  rationem  solitam 
constituerunt.  Nobis  erat  simul  ad  Jamaicam 
classis  ex  triginta  navibus  longis,  praeterea  li¬ 
burnis  aliisque  minoribus  navigiis  constans  ad  ac¬ 
tiones  hostium  Gallicorum  speculandas  apposita. 

Ut  socii  navales  valetudinem  suam  incolu- 
men  servarent,  classis  Praefectus  Joannes  Tho- 
mas  Duckworth,  Baronettus,  omnem  classem 
cursum  marinum  ad  insulam  Sancti  Domin- 
go,  per  insulam  parvam  rupem  scilicet  sterilem 

i 

quamque  hebdomadam  quinta  aut  sexta  pars 
classis  ad  Jamaicam  rediit,  ut  aquam,  fruges 
aliosque  commeatus  deportaret ;  deinde  plerum¬ 
que  post  hebdomadam  ad  stationem  priorem 
prope  Navasam  reversa  est.  Socii  navales  pleri- 
que  valetudine  haud  mala  utebantur,  dum  clas¬ 
sis  ita  navigabat.  Interdum  intervallo  vix  de¬ 
cem  millium  passuum  ad  molem  Sancti  Nicho- 
lae  insulae  Sancti  Domingo  accessimus,  ubi 
morbus  veluti  pestis  inter  copias  Gallicas  gras¬ 
sabatur,  et  plurimi  quotidie  hac  febre  peribant. 

Omnibus  in  navibus  febris  sporadice  invade¬ 
bat,  praecipue  post  quemque  reditum  a  Jamaica 
inducta,  sine  dubio  genere  vitae  abnormi  homi¬ 
num,  qui  interdiu  in  navalibus  operabantur,  et 
aeri  nocturno  objiciebantur,  dum  aquam  aRock- 
fort  deportabant.  Multae  ex  his  febribus  as¬ 
pectum  gravissimum  sumpsere,  sed  facile  per  af¬ 
fusionem  frigidam,  purgantia  ex  submuriate  hy- 
drargyri  et  sulphate  magnesiae,  et  per  submu- 
riatem  hydrargyri  et  pulverem  antimonii  hora 
somni,  eas  ad  sanitatem  perducere  potuimus. 
Hic  affusio  frigida  effectus  mirabiles  edidit ;  et 
aliquandiu  classis  nostra  vix  aliquos  omnino 
amisit. 

Quum  naves  ab  Anglia  adveniunt,  homines 
plerumque  multum  laborant  a  calore  coeli,  qui 
in  alto  mari  a  gradu  thermometri  75 to  ad  85tum 
variat :  in  terra  tamen  calor  magis  ardet ;  quan- 
quam  vulgo  duobus  tantum  gradibus  eum  qui 
in  navibus  sentitur  exsuperare  invenietur. 
Multi  eruptione  super  cutem  quam  ipsi  Ang- 
lice  prickly  hecit  appellant,  quae  tamen  plerum¬ 
que  post  paucos  dies  beneficio  cathartici  semel 
vel  bis  sumpti,  victus  tenuis  ususque  liberi  po¬ 
tionum  frigidarum  evanescit. 

Multum  saepissime  proficietur  homines  parum 
aut  nihil  carnis  comedere,  sed  potius  fartis,  fru¬ 
gibus  et  jure  pisi  vesci,  atque  ab  ebrietate  sese 
temperare  ;  et  sulphatem  magnesiae  bis  quaque 
hebdomada  per  aliquod  temporis  spatium  assu¬ 
mere  hortando.  Sed  neque  chirurgus  neque 
dux  ipse  navis  per  se  potestatem  habet  diaetam 
nautarum  vel  etiam  spiritus  dilutos  aliquo  mo¬ 
do  mutandi.  Potus  illorum  ab  istis  three-water 
grog  appellatur.  Si  senatus  rebus  marinis 
praepositus  mutationem  de  his  rebus  experiren¬ 
tur,  nil  dubito  quin  cito  febris  formidinem  suam 

deponeret.  Imperium  edici  debet,  ut  quampri¬ 
mum  navis  ad  stationem  Indiae  Occidentalis 
adveniat,  diaeta  sociorum  navalium  permutetur, 
carne  et  vinis,  spiritibus  atque  cerevisia  prohi¬ 
bitis,  pro  quibus  senatum  Britannicum  haud  pa¬ 
rum  liberalitatis  commonstrare  oportet,  talem 
victum  proponere  vellem. 

Pro  jentaculo,  idem  quod  jam  in  usu  est  co- 
coam  nimirum  ;  pro  prandio  jus  pisi,  oryzam 
coctam,  farta  depsta,  cofream  aut  cocoam,  et  de¬ 
nique  pro  coena,  theae  infusum,  aut  cocoae  vel 
coffeae  decoctum  suaderem. 

Pro  septem  libris  panis  bis  cocti  cuique  na¬ 
vitae  singulis  hebdomadis  concessis,  dimidium 
tantum  permitti  debet,  et  reliqua  pars  sub  forma 
pollinis  dari.  Sebum  bovillum  continuari  potest, 
quia  sine  eo  et  uvis  passis  nautae  farta  sua  con¬ 
ficere  nescirent ;  satisque  sacchari  permitten¬ 
dum  est  ad  saporem  theae  et  coffeae  gratum 
navitis  reddendum. 

Potus  Anglice,  rum  dictus,  aliique  spiritus 
prope  Navalia  venales  exponi  prohibere  oportet ; 
et  multum  prodesset,  si  jus  potum  istum  saccha- 
rinum  distillandi,  vel  quantitates  ejus  minores 
quam  quae  dolia  congios  triginta  vel  quadragin- 

ta  continentia  implere  possunt,  vendendi  incolis 
eriperetur. 

Quidam  duces  valde  soliciti  sunt  et  admodum 
curant,  ne  navitae  ardoribus  solis  interdiu,  aut 
roribus  noctu  objiciantur.  A  sexta  hora  mane 
ad  nonam  cum  dimidia  ;  et  postea  a  hora  secun¬ 
da  cum  dimidia  post  meridiem  donec  tenebrae 
ingruant,  quae  per  totum  fere  annum  hora  ea¬ 
dem  incedunt,  tempora  sunt  sola  idonea  per  quae 
in  India  Occidentali  Europaei  operibus  exerceri 
debent.  Salus  nautarum  multum  a  disciplina 
sedula  pendet ;  bis  quotidie  ut  explorentur  ordine 
instrui  debent,  cura  simul  adhibita  ne  quodvis 
immundum  in  saccos  eorum  imponatur ;  videre 
quoque  oportet,  ut  vestimenta  linea  et  lanea  bis 
in  hebdomada  permutentur,  atque  ut  dies  duo 
intra  idem  temporis  spatium  lavationi  seponan¬ 
tur.  Quum  disciplinam  rigidam  praefectis  sua¬ 
deo,  nequaquam  crudelitas  interpretetur,  neque 
volo  ut  poena  corporalis  adhibeatur :  quandocun- 
que  navitis  perspicuum  est  ducem  praefectosque 
ejus  rem  impigre  acturos  esse,  ac  nil  nisi  ut  mor¬ 
bum  depellant  moliri,  tum  demum  revera  dis¬ 
ciplina  prodest.  Eum  naves  in  portu  reficiantur, 
socii  navales  in  terra  in  tuguriis  quibusdam  hos¬ 
pitantur  ;  et  quoniam  haec  aedificia  sermone 

nautico,  capstctn-houses  appellata,  longa  sunt, 
eo  magis  ventis  e  regionibus  Mediterraniis  flan¬ 
tibus,  et  miasmata  paludum  per  ista  tuguria 
vellentibus  patent. 

Hoc  autem  obveniendum  est  carbasa,  et  um¬ 
bracula  cannabina  ita  affigendo,  ut  vim  vento¬ 
rum  Mediterraneorum  excipiant,  noctu  et  a  dor¬ 
mientibus  arceant :  et  quando  nautae  in  nave 
dormiunt  fenestrae  unde  bombardae  eminent  oc¬ 
cludi  debent  ex  alterutro  latere,  quod  latus  ta¬ 
men  vento  e  terra  flanti  objici  oportet ;  neque 
navis  solute  fluitare  sinatur  sed  rudente  stricto 
teneri  debet.  Talibus  praecautelis  adhibitis  et 
neque  praefecto  neque  nauta  gregario  in  terra 
dormire  permisso,  sed,  si  fieri  potest,  ante  solis 
occasum  ad  navem  redire  jusso,  omnibus  fere 
temporibus  et  locis  multa  aegritudo  et  magna 
mortalitas  evitari  queant. 

N 

SYMPTOMATA. 

Febricitans  primo  de  lassitudine,  defatiga¬ 
tione  et  debilitate  artuum  cum  sensu  levi  frigo¬ 
ris  et  nauseae  conqueritur. 

Facies  colorem  prae  se  fert  fusco-albentem, 

vultusque  totus  demissus  est  et  solicitus.  In¬ 
terdum  vertigine  repentina  sine  ullo  indicio 
praegresso  corripitur,  cui  deinde  succedunt  nau¬ 
sea  levis,  et  dolor  ventriculi.  Quamquam  illud 
oculis  apertis  respexi,  neminem  unquam  reperi 
qui  primo  de  rigoribus  conquestus  erat.  Non- 
nunquam  cutis  calida  signum  primum  erat ;  in 
multis  autem  spatium  aliquod  temporis  praete¬ 
riit  antequam  stadium  calidum  accessit,  aliquan¬ 
do  profecto  non  nisi  post  horas  duas  vel  etiam 
quatuor.  Paulo  post,  cutis  admodum  calida  et 
aiida  evadit ;  pulsusque  celer  durus  atque  plus 
minus  ve  plenus  sentitur.  Caput  dolore  summo 
cruciatur ;  facies  rubescit ;  et  oculi  aquosi  hebe- 
tesque  fiunt ;  hi  tamen  nonnunquam  rubent,  et 
vehementer  dolent.  Calor  magnus  et  molestia 
dolens  in  scrobiculo  cordis  percipiuntur.  Nausea 
et  vomitus  vel  nisus  crebri  ad  vomendum  super¬ 
veniunt  ;  et  indicia  omnia  ingravescunt,  lingua 
albescit  ;  aeger  jam  dolorem  acerrimum  ad  dor¬ 
sum  imum  et  in  lumbis  increpat,  et  saepe  de 
molestia  dolenti  femorum  et  surarum  querela? 
edit. 

Alvus  plerumque  adstricta  parum  reddit  ; 
urina  parce,  et  colore  maxime  rufo  intincta  ex¬ 
cernitur.  Morbo  progrediente  ventriculus  mo- 

bilior  evadit,  vomitus  jam  eonstantior  est ;  potus 
cujuscunque  generis  in  ventriculum  receptus 
paulo  post  nunc  viscidus  factus,  nunc  cum  ven¬ 
triculi  contentis  mistus,  aliquando  copia  cum 
magna  bilis  subviridis  vel  atrae  ejicitur.  Post 
aliquod  tempus,  si  tamdiu  vomitus  perstiterit, 
materia  nigrior  eliminatur,  dolorque  et  calor  et 
molestia  circa  praecordia  multum  intenduntur. 
Febricitans  inquies  evadit,  et  admodum  jactatur. 
Interdum  delirium  magis  minusve  grave  subit. 
Quatenus  fieri  potest  ista  indicia  per  spatium 
temporis  brevius  aut  longius  magis  magisque  in¬ 
gravescunt.  Post  horas  triginta  et  sex,  aut  qua¬ 
draginta  actio  aucta  vasorum  sanguinem  vehen¬ 
tium  recedit ;  hoc  autem  aliquando  non  an¬ 
te  horam  sexagesimam  accidit.  Capitis  dolor 
tum  haud  parum  mitescit,  aegerque  ex  toto  non 
tanto  dolore  ac  antea  cruciatur.  Artus  non  adeo 
calent;  pectus  autem  corporisque  truncus  adhuc 
calore  ferventissimo  ardent ;  et  ventriculus  ca¬ 
lore  ardenti,  magna  oppressione  et  anxietate  in¬ 
festatus  perstat. 

Hoc  tempore  aliquando,  sed  interdum  initio 
diei  tertii,  singultus  primo  levis,  postea  importu¬ 
nissimus  cum  vomitione  crebra  et  dolenti  super¬ 
venit.  Suspirium  et  spiritus  anhelans  jam  an- 

notari  queant.  Inquietudo  antea  magna  jam 
minor  fit. 

Torpor  corporis  universi  vel  etiam  coma  ac¬ 
cedit  ;  pulsus  frequentia  et  durities  minuuntur, 
et  ad  normam  solitam  rediguntur  :  haec  autem 
regulari tas,  quamquam  in  nonnullis  per  totum 
morbi  decursum  perstat,  plerumque  cito  abrum¬ 
pitur  ;  debilior  enim  redditur  pulsus,  et  magis 
abnormis  ;  sese  etiam  intermittit  donec  tandem 
ad  carpum  percipi  desinat. 

Calor  superficiei  temperatur,  et  intus  cedit ; 
artusque  frigescunt.  Cutis  jam  saepissime  fla¬ 
vescit.  Materia  per  os  eliminata  coffaeam  fae¬ 
culentam  refert.  Vomitus  et  singultus  impor¬ 
tunissime  perstant.  Si  alvus  aliquid  reddit,  the- 
riacae  simile  est.  Sanguis  e  naribus,  ore  et  fau¬ 
cibus  et  ex  intestinis  profundi  aliquando  vide¬ 
tur.  Areae  jam  magnae  sive  maculae  cutis  li¬ 
vere  conspiciuntur ;  convulsiones  saepe  mortem 
antecedunt ;  sed  interdum  aeger  sine  luctatione 
letho  tranquillo  succumbit.  Talia  symptomata 
in  gravioribus  hujus  morbi  formis  conspiciuntur. 
Organa  ad  quae  haec  febris  pertinet  praecipue, 
ventriculus  atque  cerebrum  sunt;  et  alterutrum 
nisi  vero  ambo,  plus  minus  usque  laborant.  De¬ 
cursus  hujus  febris  vix  amplius  quinque  diebus 

occupat.  Die  tertio  vespere  quarti  et  mane 
quinti  mors  saepissime  subit. 

Morbus  interdum  sub  initio  mitior  videtur, 
deinde  non  ante  diem  sextum  septimum  vel  no¬ 
num  lethalis  evenit.  E  mortuis  illi  quorum  ca¬ 
put  prae  caeteris  partibus  laborabat,  citius  peri¬ 
ere  die  plerumque  tertio ;  quorum  ventriculus 
plurimum  affectus  fuerat,  viribus  mentis  etsi 
multum  debilitatis  tamen  parum  conturbatis, 
die  quinto  moriuntur.  Exempla  sunt  ubi  intra 
horas  viginti  quatuor  post  morbi  impetum  pri¬ 
mum  mors  subsecuta  fuit. 

Omnibus  in  exemplis  hujusmodi  vires  corpo¬ 
ris  ob  solis  ardores  directi  fuerant  debilitatae. 
Quando,  ex  alterutra  causarum  istarum  viribus 
constitutionis  fractis,  malum  enascitur,  aspectum 
sibi  vere  horrendum  sumit  et  fere  semper  in 
mortem  desinit.  Omnia  indicia  supra  tradita 
non  in  uno  quovis  aegro  conspecta  fuere ;  mor¬ 
bus  profecto  ad  tres  series  symptomatum  rite 
redigi  potest.  I11  prima,  cutis  ardebat  cum  pul¬ 
su  celerrimo,  pleno  et  duro,  necnon  capitis  do¬ 
lore  acri,  ventriculo  simul  plus  minus  affecto  ; 
ubi  item  nulla  signa  horroris  praecesserant,  vel 
haec  admodum  levia  erant :  haec  febris  maxime 
consueta  erat  et  sanatu  facillima.  Genus  secun- 

dum,  sive  series  altera  extitit  ubi  coma  et  hor¬ 
ror  diutius  perstiterant,  febre  subsequente  ;  ubi 
calor  externus  non  adeo  augescebat ;  ubi  arteri¬ 
arum  ictus  vix  centum  et  decem  vel  saepe  cen¬ 
tum  et  sex  exsuperabant ;  ubi  item  morbus  ad 
initium  mitior  videbatur,  at  postea  inter  horas 
quadraginta  febris  vehementia  intendi  appare¬ 
bat.  Etiam  si  et  ventriculus  et  caput  patieban¬ 
tur,  tamen  caput  plurimum  laborabat,  delirium 
enim  plus  minus  grave,  et  coma  nonnunquam 
post  diem  secundum  vel  tertium  supervenie¬ 
bant. 

In  hac  specie  cutem  et  totum  alimentorum  ca¬ 
nalem  plerumque  torpere,  neque  ullis  medica¬ 
mentis  sive  internis  sive  externis  facile  moveri 
inveni.  Cutis  post  diem  tertium  corium  mor¬ 
tuum  referebat,  faciesque,  quae  lurida  et  coloris 
flavi  et  quasi  oleo  illita  videbatur,  malignitatem 
morbi  insignem  indicabat. 

In  serie  tertia  aeger  ab  initio  causa  morbosa 
devincitur.  Vires  vitae  multum  collabuntur ; 
nullum  caloris  externi  augmen  est ;  nulla  prae¬ 
ter  naturam  pulsuum  celeritas  ;  vultus  admodum 
demissus  est.  Facies  colorem  habet  fusco-fla- 
vum,  cutisque  quasi  nullo  modo  vita  imbuta 
videtur. 

Paucos  haec  febris  occupavit,  eos  autem,  ple- 
rosque  peremit. 


PROGNOSIS. 

Quando  ventriculus  leviter  afficitur,  aut  re¬ 
media  adhibita  nauseam  et  vomitum,  siqua  ad¬ 
fuerint,  tollunt ;  si  dolor  capitis  acer,  cutisque 
calor  ardens  affusioni  frigidae  solitisque  reme¬ 
diis  feliciter  cedit,  plerumque  exitum  faustum 
sperare  licet. 

Quum  ventriculus  mature  afficitur,  vomitus¬ 
que  pertinax  est  et  diuturnus ;  ubi  calor  cutis 
minime  ingens  est,  sed  haec  potius  sicca  et  con¬ 
stricta  videtur  ;  pulsus  vix  saepius  quam  centies 
et  decies  intra  horae  partem  sexagesimam  micat ; 
ubi  singultus  urget,  aspectusque  vultus  ango¬ 
rem  et  molestiam  summam  indicat ;  materia  vo¬ 
mitu  rejecta  colorem  habet  nigricantem  et  quasi 
turbidum,  atque  alvi  dejectiones  colorem  et  spis¬ 
sitatem  theriacae  commonstrant.  Quando  caput 
cito  et  graviter  laborat,  et  coma  et  delirium  gra¬ 
via  sunt  cum  pulsu  exili  duro  aliquando  molli ; 
neque  calor  multum  intenditur,  ubi  alvus  iners 
est,  ubi  oculi  hebent  et  aquosi  sunt,  animus  val¬ 
de  demissus  et  de  morbi  eventu  incuriosus ; 

cuncta  demum  haec  indicia  maxime  infausta 
sunt,  et  exitum  lethalem  praenunciant. 


QLUE  CADAVERE  INCISO  RECLUDUNTUR. 

In  iis  qui  hac  febre  demortui  fuerant,  ubi  ven-. 
triculus  prae  caeteris  organis  laborarat,  hujus 
tota  superficies  interna  inflammata,  panniculi 
tunicae  interioris  abrasi,  soluti,  et  ex  parte  sepa¬ 
rati,  necnon  inflammatio  prope  pylorum  et  in 
duodeno  inventa  sunt.  Intra  caput  fuere  reper¬ 
ta,  vasa  sanguine  turgentia,  meninges  plus  mi¬ 
nus  inflammatae ;  effusio  serosa  in  superficie  ce¬ 
rebri,  vel  in  ventriculis  ipsis  adhaesiones  integu¬ 
mentorum  inter  se  ;  et  amplificatio  cerebri.  Hoc 
viscus  sectum  solito  firmius  visum  est ;  et  vasa 
adeo  sanguine  referta  fuere,  ut  partem  medul¬ 
larem  maculis  inficerent.  Nonnunquam  vasa 
rupta  et  sanguis  in  substantiam  cerebri  effusus 
reperta  sunt.  Saepe  ventriculi  aqua  pleni  reclusi 
fuerunt,  plexusque  choroides  sanguine  oneratus. 

Vesicula  fellis  saepe  prorsus  jejuna,  aliquando 
bile  crassa  et  viscida  repleta  inventa  est.  Pul¬ 
mones,  jecur  et  lien  nonnunquam  inflammatione 
correpta  sed  saepius  integra  omnino  deteguntur. 

DE  VOMITU  NIGRO  ET  FLAVEDINE  CUTIS. 

Olim  materia  e  ventriculo  rejecta  pro  atra 
bile  habebatur  et  quoniam  ea  causa  duceba¬ 
tur  esse  febris  remittentis  Indiae  Occidentalis, 
haec  a  quibusdam  febris  ardens  -biliosa  appellata 
est. 

Alii  hanc  materiam  a  hepate  morbose  secre¬ 
tam,  alii  bilem  ipsam  vitiosam  putarunt.  Jam 
vero  notum  est  sanguinem  esse  qui  in  ventricu¬ 
lo  fortasse  aliquam  subierit  mutationem  ;  et  san¬ 
guis  forsan,  quo  tempore  effunditur,  solutus  sit. 
A  nonnullis  arteriarum  minorum  ob  tunicam  vil¬ 
losam  separatam  ruptarum  effundi  videtur. 

Dr  Warren  eam  materiem  sanguinem  esse 
nigricatum  et  coactum  in  ventriculo  sensit. 
Quamquam  multis  in  exemplis  hoc  sine  dubio 
verum  est;  attamen  est  cur  sanguinem  e  finibus 
vasorum  ob  horum  relaxationem  meram  in  su¬ 
perficiem  ventriculi  vel  etiam  alimentorum  ca¬ 
nalis  exudare  credamus.  Sanguinem  in  melaena 
ab  aegris  per  os  et  anum  ejici  novimus  sub  va¬ 
riis  mutationis  gradibus  a  fluido  rubente,  ad  ma¬ 
teriem,  qualis  coffaeae  faeces  referat,  quorum 
tamen  ventriculi  sectione  facta,  nullam  vasorum 

abrasionem  aut  rupturam  monstrarunt,  E  sec¬ 
tionibus  autem  constat  vasorum  rupturam  cau¬ 
sam  longe  frequentissimam  esse,  partibus  non¬ 
nullis  tunicarum  internarum  ventriculi  separatis 
effectam. 

Flavedo  cutis  et  vomitus  niger,  etsi  aliquando 
adsint,  tamen  huic  febri  non  symptomata  pro¬ 
pria  et  constantia  sunt ;  saepius  enim  omnino 
desunt.  In  quibusdam  flavedo  intra  horas  quad¬ 
raginta  octo,  interdum  die  tertio,  et  saepe  non 
ante  quartum  aut  quintum,  aliquando  paucis 
tantum  horae  minutis  ante  mortem  incipit.  Co¬ 
lor  a  fusco  sive  fulvo  in  nonnullis  ad  levem  li- 

/ 

monum  aut  aurantiorum  colorem  variat. 

Quam  facile  bilis  per  poros  biliarios  vomitione 
venas  hepaticas  transigi  possit  Halleeus  de¬ 
monstravit  ;  porro  bilem  ita  redire  cogi  et  ab 
his  ductibus  in  venam  cavam  quaque  hepatis 
contractione  vehementi  devehi ;  necnon  inter 
vomendum  contractionibus  musculorum  abdo¬ 
minis  spasmodicis  et  repetitis  et  validis  revera 
in  humorum  circuitum  generalem  inferri,  et  suf¬ 
fusionem  flavam  ictericae  haud  absimilem  fa¬ 
cessere. 

c 

DE  CAUSIS  QUiE  AD  HOC  MALUM  PROCLIVI¬ 
TATEM  INSTITUUNT. 


Quoniam  navitae  in  regiis  et  milites  in  oner¬ 
ariis  navibus  vel  etiam  in  casulis  militaribus  huic 
febri,  prae  caeteris  fere  omnibus  hominibus  qui¬ 
buscunque,  obnoxii  sunt ;  rem  adeo  gravem  pau¬ 
lo  fusius  forsan  etiam  accuratius  venia  mihi  cer¬ 
te  erit  inspiciendi. 

Quando  frequentiae  hominum  aliquamdiu  in 
nave  continentur,  quem  spirant,  aer  nonnun- 
quam  plus  minus  inquinatur ;  neque  tamen  haec 
impuritas  ad  morbum  protinus  inducendum  suf¬ 
ficiat,  proclivitatem  nihilominus  ad  morbum  in- 
dies  majorem  fieri  oportet,  donec  tandem  febris 
aliqua,  dysenteria,  aut  ulcera,  aliquando  levia, 
sed  saepissime  cum  indiciis  gravissimis  erumpant. 
Quum  primum  mea  munera  publica  adibam, 
saepe  quaenam  esset  causa  mirabar,  cur  homi¬ 
nes,  qui  navem  salubrem  reliquerant,  et  ad  na¬ 
vem  pariter  salubrem  migraverant,  intra  dies 
duos  tresve  post  transitum,  febre  typhode  corri¬ 
perentur. 

In  neutra  nave  per  aliquot  menses  ante  exem¬ 
plum  febris  fuerat  visum  ;  in  utraque  ad  disci- 

plinam,  et  corporis  munditiem,  duobus  diebus 
lavationi  vestium  sepositis,  et  duobus  indusiis 
mundis  jussis  quaque  hebdomada,  respiciebatur, 
lecti  cum  stragulis  ad  minimum  semel  in  heb¬ 
domada  soli  et  aeris  perflatui  objiciebantur  nec- 
non  bene  agitabantur. 

Vela  semper  sub  coelo  miti  contracta  sunt  ne¬ 
que  vestes  immundae  saccis  inesse  vel  in  constra¬ 
tis  jacere  licebat ;  et  ad  navis  dealbationem  sexies 
vel  septies  ad  minimum  in  anno  confugitum  est. 
Quod  supra  proposui  saepe  adnotavi,  nec  dubito 
quin  alii  quoque  idem  animadverterint.  In  ma¬ 
ribus  Anglice  “  the  Channel,  the  North  Sea,Medi- 
“  terranean”  et  “  Baltic”  appellatis  ;  in  Columbia 
Septentrionali  et  Australi,  et  in  India  Occiden¬ 
tali,  in  exemplis  innumeris  observavi,  quod  si 
homines,  uti  videtur,  sanos  a  nave  salubri  ad  al¬ 
teram  pariter  salubrem  trajicimus,  aegritudo, 
quae  prima  postea  invadet,  advenas  recentes  fere 
intra  dies  duos  aut  tres,  certe  intra  hebdomadas 
paucas  aggrediatur.  Talibus  in  exemplis  pro¬ 
clivitatem  ad  morbum  adfuisse  oportet,  sed  non 
quanta  febrem  inducere  posset  donec  migratione 
adjuta  fuisset,  Perspicuum  esse  videtur,  etsi 
homines  oxydo  aeriformi  plene  saturati  fuerint 
in  sua  nave,  illud  tamen  febrem  arcessere  nequi- 

visse,  donec,  suis  viribus  auctis,  vel  aliqua  mu¬ 
tatione  ab  altera  nave  deducta,  ad  febrem  inci¬ 
tandam  prorsus  sufficeret.  Sic  multae  ex  regiis 
navibus  typho  graduum  diversorum  vehemen¬ 
tiae  conflictatae  sunt,  naves  bellicas  et  navigia 
minora  vidi  et  in  frigidioribus  locis  et  in  India 
Occidentali  et  in  Brazils,  sed  in  duobus  locis  pos¬ 
tremis  praecipue,  ubi  aer  adeo  mutatus  fuerat, 
ut  omnis  incisura  levis,  vulnus  aut  contusio  in 
ulcus  molestum,  et  exuvias  mortuas  edens  abie¬ 
rit  ;  hoc  quoque  difficillimum  sanatu  erat,  nisi  af¬ 
fecti  ex  nave  aliquo  mitterentur,  ubi  aera  puri¬ 
orem  spirare  liceret ;  tali  autem  migratione  fac¬ 
ta,  plerumque  cito,  saepe,  sine  ope  magna  medi¬ 
cinae  convalescebant. 

In  nave  London  appellata  necnon  in  nave 
Foudroyant,  haec  proclivitas  ad  ulcera  forman¬ 
da  adeo  valida  fuit,  ut  quaeque  incisura  levis 
aut  vulnus*  non  modo  non  sanescerent,  sed  sta- 
tim  in  ulcera  plus  minus  maligna  abirent. 

Imo  multi  ulcera  habuerunt  in  quibus  nulla 
injuria  externa  detegi  poterat. 

Illos  quibus  talia  facta  videndi  copia  fuit,  sta- 

% 

tim  percipere  oportet,  quantillum  liujus  fluidi 
cliemici  ignoti,  ad  morbum  incendendum  in  nautis 
adeo  praedispositis,  requiratur  ;  ut  transmissio 

mera  paucorum  hominum  ex  nave  altera  in  al¬ 
teram,  dum  ambae  salubres,  saltem  omni  affec¬ 
tione  febrili  vacuae  erant,  saepe  ad  eam  muta¬ 
tionem  perficiendam  sufficeret,  quae,  ut  febris  aut 
dysenteria  inducatur,  necessaria  est.  Hac  ratio¬ 
ne  proclivitatem  insignem  explicare  volo,  quam 
navitae  et  milites  ad  febrem  flavam  suscipien- 
dam  prae  hominibus  generis  et  coloris  misti, 
aliisque  locorum  incolis  monstrant.  Coloni  do¬ 
mos  bene  perflatas  habitant,  aera  purum  spirant, 
aquam  dulcem  bibunt,  et  omnibus  commodis 
fruuntur,  quibus  corporum  munditiem  et  amoe¬ 
nitatem  servare  possint.  Frugum  et  vegetabi¬ 
lium  affatim  habent ;  ardoribus  coeli  assueve¬ 
runt,  ideoque  non  adeo  proclives  ad  morbum 
sunt,  ac  miseri,  quos  supra  memoravimus.  Nos¬ 
tri  navitae  tam  confertim  dormiunt  in  India  Oc¬ 
cidentali  quam  in  freto  Anglico ;  idem  de  mili¬ 
tibus  obtinet,  qui  plerumque  in  casulis  militari¬ 
bus,  et  longe  nimium  conferti,  'nisi  quidem  mors 
pauciores  fecerit,  continentur. 

Usus  quotidianus  spiritus  saccharini  et  diaeta 
ex  carne,  saepe  salita,  sine  vegetabilibus  maxima 
ex  parte  constans,  aere  frequentia  hominum  sub 
coelo  adeo  calido  ac  Indiae  Occidentalis  impuro 
facto  adjuvante,  necessario  corpus  admodum  pro- 

clive  reddunt,  actioni  chemicae,  quae  necessaria 
sit  ad  hoc  horrendum  et  ignotum  compositum 
evolvendum,  hoc  oxydum,  quod  quatenus  com¬ 
positionem  suam  et  effectus  spectat  sine  dubio 
variat.  Nullo  modo  alio  rationem  reddere  pos¬ 
sumus,  cur  in  nonnullis  insulis  infra  nominan¬ 
dis  prope  paludem  febris  continua,  intervallo 
paulo  longiore  remittentes,  et  denique  distantia 
adhuc  majore  intercedente  verae  intermittentes 
solae  incidant.  Omnes  porro  hae  febres  ortum 
suum  a  palude  vicina  deducunt.  Mulieres  Eu¬ 
ropaeae  quamdiu  parce  vivunt  et  nihil  vini  bi¬ 
bunt,  plerumque  febre  flava  immunes  manent, 
sed  huic  morbo  admodum  proclives  sunt,  si¬ 
quando  laute  vivunt.  Incolae  nigri  fructu  et 
vegetabilibus  solis  vescuntur,  aquamque  bibunt ; 
in  casis  discretis  habitant ;  aera  purum  spirant, 
et  rarissime  morbis  febrilibus  plectuntur. 

DE  CAUSA  EXCITANTE. 

7 

De  hac  re  semper  multum  disceptatum  est, 
neque  lis  adhuc  ullo  pacto  dijudicata  est.  Qui¬ 
dam,  veluti  Chisholm,  Lind,  Blane,  Clarke, 
W arren,  et  Wright  inter  praecipuos  sunt, 
qui  hanc  febrem  nonnunquam  valde  contagio* 

sam  si  non  revera  pestiferam  fieri  dicunt,  item- 
que  argumenta  et  exempla  quaedam  valida  ad 
suas  opiniones  sustinendas  adduxerunt. 

Contra  Mosely,  M‘Lean,  Jackson  et  nupe¬ 
rius  Bancroft  naturam  ejus  contagiosam  om¬ 
nino  negant.  In  Columbia  quoque  inter  medi¬ 
cos  haud  minus  disputatum  est,  qui  autem  opi¬ 
nionem  de  contagione  respuunt  quam  qui  tuen¬ 
tur  longe  plures  esse  aestimantur. 

Vehem  en  tissima  fuit  febris,  quae  in  omnibus 
Indiae  Occidentalis  insulis  annis  1793tio,- — 4to, 
— 5to, — et  6to,  sed  praecipue  1793tio  grassabatur; 
et  summa  mortalitas,  quamquam  rationes  me¬ 
dendi  adhibitae  sunt,  quas  medici  magnae  doc¬ 
trinae  peritiae  et  experientiae  proposuerant. 
Ex  his  nonnulli  in  ea  regione  annos  circiter 
viginti  quinque  degerant ;  anne  verisimile  est 
illos  omnes  medicos  insularum  diversarum  adeo 
caecos  et  stultos  fuisse,  ut  febrem  a  Chisholm 
depictam,  quae  a  Grenada  incessit  et  se  cito  in 
diversis  insulis  prodidit,  pro  eadem  febre  quam 
tamdiir  tractare  solebant,  quovis  errore  haber¬ 
ent  ?  Qui  contagionem  causam  esse  ducunt, 
quibus  fere  omnes  medentes  navales  qui  ibi  per 
bellum  aderant,  annumerare  licet,  concedunt 
miasmata  paludum  morbum  excitare  posse,  om¬ 
nimodo  Febri  Flavae  consimilem. 

Neque  tamen  rationem  vident,  cur  non  cre¬ 
dant,  contagionem  quomodocunque  genitam  vel 
per  se  ita  agere  posse,  ut  febrem  saevam  et  le- 
tlialem  arcessant ;  vel  quod  fortasse  multo  fre¬ 
quentius  accidit,  materias  animales  putrescentes 
cum  vegetabilibus  junctas  simul  febrem  indu¬ 
cere  posse  gravissimam  et  impigram,  et  qualis 
per  contactum  ab  unius  febricitantis  corpore  ad 
alterum  propagari  possit. 

Mihi  persuadetur  miasmata  paludum  per  se 
in  India  Occidentali  febres  typo  diversas  ciere^ 
prout  magis  minusve  concentrata  fuerint,  et  quo 
longius  ant  brevius  spatium  transire,  oportet  an. 
te  quam  aliquem  aggrediatur. 

Exempli  gratia  ad  loca  vocata  “  Shirley 
“  Heights,  Antigua,  Prince  Iluperfs  Bay,  Do- 
“  minica,  Morne  Garnier”  et  “  FortEdward,  Mar- 
“  tinique,  Scarborough,  Tobago,”  casulae  milita¬ 
res  in  bis  insulis  loco  edito  magis  minusve  a 
proxima  palude  distante  sitae  sunt.  In  cam¬ 
pestri  loco  aut  prope  paludem  febris  flava  for¬ 
mam  continuae  saevissimae  induit;  dum  mili¬ 
tes  locis  editioribus  collocati  vel  remittentibus 
prorsus  discretis,  vel  meris  intermittentibus  cor¬ 
ripiebantur.  De  hac  re  mihi  in  animo  plene 
persuasum  est  multas  febres  esse  in  India  Oeci- 

dentali  admodum  lethales,  quae  haud  dubito, 
quin  valde  contagiosae  essent,  et  ab  unius  febri¬ 
citantis  corpore  ad  alterum  propagandae. 

DE  RATIONE  MEDENDI. 

Haud  mihi  in  animo  est  omnes  curationes, 
quascunque  medici  usurparunt,  exequi,  sed  tan¬ 
tum  eam  statuere,  quae  mihi  per  quinque  an¬ 
nos  in  duabus  longis  navibus  bellicis,  una  libur¬ 
na,  et  duabus  navibus  quales  Anglice  44  sloops  of 
war,”  appellantur  huic  febri  accommodatissima 
videbatur ;  et  ea  quae  mei  amici  maxime  pro¬ 
desse  existimarunt. 

DE  AFFUSIONE  FRIGIDA. 

Ab  hoc  utilissimo  remedio  incipio,  quod  om¬ 
nibus  aliis  longe  praestare  censeo.  Quam  pri¬ 
mum  febris  plene  formata  sit,  cutis  calida  et  sic¬ 
ca  est,  cum  ingente  capitis  dolore  aliisque  febris 
indiciis  affusionem  frigidam  tali  modo  adhibe¬ 
bam.  Sella  in  capite  navis  posita  est,  super 
quam  aeger  omnino  nudus  insidebat.  Plerum¬ 
que  in  ea  parte  navis  rivus  est  plenus  venti  a 
velo  anteriore  ;  postquam  circiter  minutum  ho- 

rae  sederat  intactus  ;  aliquis  supra  in  vertice  do* 
mus  rotundae  duobus  haustris  aquae  recens  e 
mari  detractae  paratus  stabat ;  statim  ut  aegrum 
paulo  inhorrescere  sensit ;  primum  haustrum 
rivo  continuo  super  caput  et  humeros,  deinde 
pari  modo  alterum  haustrum  deplevit ;  ita  ut 
impetus  non  modo  ingens,  sed  etiam  aliquam¬ 
diu  continuatus  esset.  Deinde  aeger  per  minu¬ 
tum  horae  alterum  ad  minimum  manere  per¬ 
missus  est,  deinde  in  valetudinarium  devectus 
siccatus  et  in  lectum  impositus. 

Pro  lecto  ille  vernacule  a  cott  appellatus 
lecto  nautarum  pendulo  utpote  longe  nimis  ca¬ 
lido  antepositus  fuit. 

In  culcita  crinali  subtegmine  tantummodo 
straguli  linei  tenuis  jacebat. 

Circiter  horae  sextam  partem  postea  tales  mu¬ 
tationes  in  plurimis  annotandae  erant.  Ante¬ 
quam  affusio  adhibita  est,  dolor  capitis  ingens 
fuerat  cum  pulsatione  arteriarum  temporalium 
vehementi,  pulsuque  a  110  ad  120  saepe  quoque 
etiam  celeriore.  Post  affusionem  dolor  capitis 
prorsus  sublatus  fuit,  pulsusque  ad  80  vel  86  re¬ 
dactus  ;  cutis  antea  fervidissima  et  arida,  jam  fri¬ 
gidula  erat,  et  adeo  soluta  ut  sudor  modo  libero 
et  naturali  permanaret.  Dolores  item  lumbo- 

rum  et  venti iculi  sublati  sunt,  aegerque  antea 
animo  demissus,  et  de  exitu  solicitus,  jam  hila¬ 
ris  evasit  et  multis  affusione  altera  haud  opus 
fuit.  Saepe  autem  adnotatum  est  febrem  et  ca¬ 
lorem  sub  noctem,  fere  tam  vehementes  fieri 
quam  mane  fuerant;  tum  affusio  frigida,  ri¬ 
vo  aeris  in  nudum  corpus  aegri,  uti  inter- 
diu,  flante,  et  cum  beneficiis  iisdem,  iterum 
adhibita  fuit.  Calor  cutis  inter  gradus  104tum 
et  108rum  plerumque  erat  Beneficia  affusionis 
fligi dae  magna  ex  parte  perflatione  aeris  frigidi 
circa  corpus  aegri  et  ante  et  post  aquam  mari¬ 
nam  admotum  retuli.  Interdum  pannum  ex 
aceto  frigido  aegro  admovimus,  quum  post  affu¬ 
sionem  siccatus  fuerat ;  et  sic  madefactus  ad 
lectum  missus  est. 

Sic  processus  refrigerans  per  aliquot  minuta 
horae  .semper  summo  cum  beneficio  protractus 
fuit.  Quotiescunque  cutis  calor  augescebat, 
affusio  frigida  interdiu  et  noctu  repetita  est,  at¬ 
que  ita  adhibita  sudorificum  valentissimum  fie¬ 
bat,  neque  unquam,  quatenus  ipse  vidi  effectus 
molestos  praestitit. 

DE  SANGUINIS  DETRACTIONE. 

Hoc  remedium  alii  laudarunt,  alii  improba-* 

runt.  Utilissimum  arbitror  quando  revera  eo 
opus  est ;  sed  sanguinis  depletionem  magnam 
in  omnibus  hujus  febris  exemplis  vehementer 
incuso. 

Juvenes  validi  et  robusti,  et  recens  in  Indiam 
Occidentalem  advecti  tuto  et  recte  jacturam 
sanguinis  ad  uncias  viginti  aut  viginti  quatuor 
ex  vena  per  orificium  magnum  facere  possunt ; 
sed  plerumque  in  exemplis  hominum  qui  ali¬ 
quamdiu  in  ea  regione  degerant,  per  spatium 
temporis  a  horae  dimidio  ad  horam  fortasse  ple¬ 
nam  commorari  solebam  ;  intra  quod  tempus 
vulgo  de  effectibus  affusionis  frigidae  aliquod 
judicium  ferre  possem.  Si  intra  tempus  ante- 
dictum  aqua  frigida  indicia  haud  multum  me¬ 
liora  fuerant  reddita,  tum  demum  venam  secare, 
et  sanguinem  e  magno  ostio  ab  unciis  viginti 
quatuor  ad  triginta  detrahere  non  dubitabam 
aegro  simul  stante,  ut  eo  major  effectus  in  cor¬ 
pore  universo  efficeretur,  longe  plures  tamen 
summum  beneficium  ab  affusione  frigida  accep¬ 
erunt,  ideoque  sine  venaesectione  sanati  sunt. 
In  exemplis  quibusdam  urgentibus  venaesectio 
repetita  fuit,  et  capiti  involucra,  aqua  frigida  et 
aceto  madefacta  assidue  apposita  sunt  et  plane 
cum  beneficio  summo.  Indoles  hujus  febris  In- 

diae  Occidentalis  uti  saepe  in  Europa  annotatur, 
multum  variat.  Hanc  febrem  inter  novem 
menses  in  nave  et  portu  iisdem  plurimum  sese 
mutasse  plene  mihi  persuasum  est ;  neque  hujus 
rei  rationem  aliam  praeter  sequentem  proferre 
queo.  Primo  tempore  non  tamdiu  in  portu  mo¬ 
rabamur,  nautisque  usus  potionum  ardentium 
prohibitus  et  disciplina  sedulo  inculcata  fuit  ; 
tempore  posteriore  dux  alius  praefuit ;  homines 
saepe  in  terra,  et  sub  sole  operabantur,  et  ebrietas 
crebrior  evasit.  Morbi  ideo  graviores  hoc  tem¬ 
pore  quam  antea  accesserunt. 

Saepe  indoles  febris  a  gravi  ad  multo  lenio¬ 
rem  mutatur  ;  et  hoc  portu  relicto,  et  mari  alto 
petito,  plerumque  accidere  observatur. 

Vitae  genus  sedulo  directum,  et  summa  mun¬ 
dities  navem,  dum  in  alto  mari  innatat,  aliquan¬ 
do  salubrem  praestabunt. 


DE  PURGANTIBUS. 

Quamprimum  aeger  conquestus  est,  statim 
cura  adhibita  fuit,  et  si  calor  febrilis  non  ac¬ 
cesserat,  duae  pilulae  sex  aut  decem  submuriatis 
hydrargri  grana  continentes  praeceptae  sunt,  et 
paulo  post  uncia  vel  uncia  cum  semisse  sulphatis 

magnesiae  in  unciis  viij  aquae  soluti,  vel  si  ven¬ 
triculo  aegri  sulphas  magnesiae  parum  conveni¬ 
ret,  pulvis  j alapae  a  scrupulo  ad  semidrachmam 
dabatur.  Enemata  purgantia  saepe  et  utilissime 
injecta  sunt ;  haec  vel  frigida  vel  modice  cale¬ 
facta  immitti  solebant ;  semper  autem  frigida, 
quando  calor  cutis  multum  auctus  fuerat.  Vul¬ 
go  ex  sulphate  magnesiae  ab  gi  ad  Jij  in  octario 
decocti  avenacei,  aquae  marinae  vel  decocti  hor¬ 
dei  aut  oryzae  constabant. 

Quandocunque  ventriculus  nausea  vomitu  que 
accedentibus  signa  irritationis  magnae  edebat, 
enemata  cum  sulphate  magnesiae  parciore  saepe 
immissa  sunt. 

Si  febris  jam  formata  fuit,  et  calor  cutis  in¬ 
gens,  nulla  mora  concessa,  statim  affusionem  fri¬ 
gidam  adhibui,  et  catharticum  postea  praescrip¬ 
si,  aliquando  oleum  ricini,  aliquando  rheum 
usurpatum  est,  sed  ipse  sulphatem  magnesiae 
cum  calomelane  anteposui,  usumque  cathartico- 
rum  ita  continuavi  ut  alvus  ad  minimum  ter 
quotidie  dejiceretur ;  actionem  eorum  usque  per 
enemata,  aliquando  ex  aqua  marina  praefrigida, 
saepe  ex  decocto  hordei  vel  oryzae  cum  copia 
majore  vel  minore  sulphatis  magnesiae  in  iis  solu¬ 
ti  adjuvandam  curavi. 

Interdum  ubi  sal  ille  ventriculo  parum  con¬ 
veniret,  hydrargyri  submurias  cum  colocynthide 
j  alapa  aut  gambogia  in  pilulas  confectus  usurpa¬ 
tus  fuit.  Pulvis  antimonii  per  portiones  sex 
granorum  cum  pari  copia  calomelanos  hora  som¬ 
ni  plerumque  datus,  et  interdiu,  si  opus  esset, 
repetitus  est. 


DE  EMETICIS. 

PLec  nunquam  de  industria  exhibita  sunt; 
quoniam  summis  viribus  ad  vomitum  prohiben¬ 
dum  conabamur,  quippe  qui  semel  inductus, 
signum  gravissimum  evaderet,  et,  nisi  cito  com¬ 
pesceretur,  semper  in  lethum  desineret. 

Haustus  salini  effervescentes  nonnunquam 
prosunt,  necnon  aether  vel  per  se  in  aqua  datus, 
vel  cum  aqua  menthae  viridis  ;  in  exemplis  gra¬ 
vioribus  tinctura  opii  a  guttis  viginti  ad  triginta 
vel  etiam  plures  cum  aethere  et  aqua  menthae 
data  saepe  prodesse  reperta  est, 

DE  VESICA  TORIIS. 

Quoniam  ventriculus  plerumque  die  secundo 
v  omitioni  gravi  obnoxior  est,  vesicatorium  sem¬ 
per  regioni  ventriculi  superimponi  debet,  ut  pri¬ 
mum  signa  mobilitatis  observantur. 

DE  POTU  iEGRI. 

Aqua  frigida,  decoctum  oryzae  succo  limo- 
num  acidulatum  decoctum  hordeacum,  succus 
limonum  cum  saccharo  dilutus,  aut  decoctum 
avenae  omnia  praefrigida  in  hac  febre  pro  potu 
multum  usitantur,  et  cerevisia  illa  spruce  beer 
Anglice  dicta,  plerumque  in  navis  valetudi¬ 
nario  erat,  et  aegris  saepe  cum  magno  bene¬ 
ficio  permissa  fuit.  Saepe  ad  cyathos  unius  vel 
alterius  illorum  potuum,  ad  eorum  usum  affatim 
servatorum  ebibendos  incitabantur. 

Hoc  praetermisi  memorare,  quod  scilicet  suc¬ 
cus  limonum  saepe  corpori  post  affusionem  fri¬ 
gidam  affricaretur,  et  aliquando  segmenta  limo¬ 
num  carpis  et  temporibus  affrigerentur,  et  fortasse 
refrigerationem  corporis  adjuvando  proderant, 

DE  STIMULANTIBUS. 

\ 

In  stadio  hujus  febris  posteriori,  post  horam 
quinquagesimam  sive  diem  tertium  febris  ad¬ 
modum  manifeste  marcescere  videtur.  Vinum 
et  aqua  calida,  cerevisia  fortis  ex  ampullis,  etiam 

spiritus  Gallicus  et  aqua,  itemque  pilulae  ex  pi¬ 
pere  indico  et  opio,  cuncta  profuisse  inveniun¬ 
tur. 

Igitur  haud  immerito  saepe  stimulantia  in 
ventriculum  ingerere  conabimur.  Ampullae 
aqua  calida  plenae  pedibus  admotae,  et  panni 
lanei  ex  aqua  calida  in  *qua  nonnihil  salis  solu¬ 
tum  fuit  expressi  et  regioni  ventriculi  superim¬ 
positi  insigniter  profuere.  Nec  defuerunt  ex¬ 
empla  ubi  aegri  haustus  plenos  vini  clareti  et 
Madeirensis,  potarunt  et  postea  convaluere. 


DE  HYDRARGYRO. 

Quatenus  mihi  videndi  copia  fuit  hoc  medi¬ 
camentum  multum  prodest,  haud  omnibus  in 
exemplis,  per  portiones  magnas  ad  ptyalismum 
inducendum,  exhibitum :  Sed  in  primo  genere 
febris,  sive  prima  signorum  serie  plerumque  uti 
catharticum  solummodo  exhibetur.  Tn  secunda 
serie  sive  forma  quam  depinxi,  si  febris  non  bre¬ 
vi  affusioni  frigidae,  sanguinis  detractioni  et  ca- 
tharticis  cedit,  submurias  hydrargyri  dari  debet, 
per  portiones  granorum  decem  quindecim  vel 
etiam  viginti,  cum  paululo  opii  conjunctus,  si 
alvus  prius  nimis  soluta  fuerit ;  aliter  per  se 
praecipi  queat. 

E 

Si 

Unguentum  hydrargyri  quoque  per  frictio¬ 
nem  liora  quaque  quarta  sedulo  admoveri  debet. 
Balneum  calidum  ex  aqua  marina  item  tentari 
meretur,  necnon  frictiones  calidae  abdomini  ap¬ 
plicandae.  Stimulantia  hic  valde  prodesse  pos¬ 
sunt,  et  opium  etiam  cum  calomelane  pro  sti¬ 
mulante  adhiberi  queat.  Pulvis  antimonialis 
item  proficere  repertus  est. 

Hic  summis  viribus  elaborandum  est  ut  con¬ 
stitutionem  liydrargyro  ad  plenum  saturemus ; 
opus  quidem  saepe  difficillimum,  quo  tamen  ef¬ 
fecto,  febris  finitur.  In  tertia  signorum  serie  ad 
balneum  calidum,  sanguinis  detractionem,  et 
cathartica  cum  enematibus  laxantibus  statim 
confugere  oportet. 

Panni  lanei  ex  aqua  calida,  in  qua  multum 
salis  solutum  fuerat,  expressi  regioni  ventriculi, 
et  profecto  corpori  universo  circumdandi  sunt, 
atque  ampullae  aqua  calida  repletae  pedibus  ap¬ 
ponendi.  Sic  aliquando  statum  collapsus  sub¬ 
movere  poterimus,  a  calomelane  et  opio  deinde 
incipiendum  est  et  his  et  usu  stimulantium  pru¬ 
denter  adhibitorum,  et  usu  sedulo  remediorum, 
jam  supra  ad  finem  serei  symptomatum  secun¬ 
dae  laudatorum,  multos  a  mortis  amplexibus 
servare  possimus. 

DE  CINCHONA. 

Illis,  que  convalescunt,  medicamentis  parum 
opus  est.  Attamen  decoctum  cinchonae  cum 
vino  et  victu  nutriente  usurpatum  est  per  aliquot 
dies  et  sine  dubio  cum  beneficio,  postquam  ali¬ 
quis  sese  ex  hac  febre  receperit.  Qui  tamen  af¬ 
fusione  frigida  et  catharticis  sanantur,  nulla  cin- 
chona  egent,  et  plerumque  paucos  post  dies  va¬ 
letudine  perfecta  fruuntur,  neque  multum  debi¬ 
litati  manent. 


FINIS. 


Excudebat  Joannes  Moir,  1826. 

